rejauldu/bengali-wikipedia huggingface dataset:
মরিসভিলে প্রাথমিকভাবে ওয়েক কাউন্টি, নর্থ ক্যারোলাইনায় অবস্থিত যার একটি ছোট অংশ প্রতিবেশী নর্থ ক্যারোলাইনার ডারহাম কাউন্টি পর্যন্ত বিস্তৃত।  ২০১০ সালের যুক্তরাষ্ট্রের জনসংখ্যার পরিসংখ্যান অনুযায়ী এর জনসংখ্যা প্রায় ১৮,৫৭৬  যুক্তরাষ্ট্র পরিসংখ্যান ব্যুরো ২০১৩ সালের ১ জুলাই অনুমান করেন যে, এর জনসংখ্যা প্রায় ২১,৯৩২   ইতিহাস এলাকাটি মূলত ১৮৫২ সালে জেরেমিয়া মরিস এর নামানুসারে নামকরণ করা হয়েছে। মরিস নর্থ ক্যারোলাইনা রেলরোডকে কিছু জমি দান করেছিলেন একটি ডিপো, পানির টাওয়ার ও অন্যান্য বিল্ডিংয়ের জন্য। রেল লাইন ও ইন্টারসেকশন রোডের পাশে এর অবস্থান হওয়ায় শহরটি ক্রমান্বয়ে বৃদ্ধি পেয়ে চাপেল হিল, রালেইগ, এবং হিলসবরগ এর দিকে বাড়তে লাগল।    ভৌগোলিক তথ্য  মার্কিন আদমশুমারি দপ্তর অনুসারে শহরটির মোট আয়তন , যার মধ্যে  হচ্ছে ভূমি এবং , অথবা ০.৬২%, পানি।  অর্থনীতি  বহিঃসংযোগ   Town of Morrisville official website  Morrisville Chamber of Commerce  তথ্যসূত্র   বিষয়শ্রেণী:যুক্তরাষ্ট্রের অঞ্চল
কুলাওয়ান্ত রাম বাজিগর ভারতের হরিয়ানার একজন রাজনীতিবিদ। তিনি গুহলা আসন থেকে বিজেপির হয়ে হরিয়ানা বিধানসভায়নির্বাচিত হয়েছিলেন। My Neta  ২৫ অক্টোবর ২০১৭-এ, বাজিগর ডেরা সাচ্চা সৌদার নেতা গুরমিত রাম রহিম সিংহের গ্রেপ্তারের বিরুদ্ধে প্রতিবাদকালে পাঁচকুলায় গ্রেপ্তার হওয়া দাঙ্গাকারীদের ক্ষতিপূরণ চেয়ে একটি বিবৃতি দিয়েছিলেন, যে দাঙ্গায় ৪০ লোক মারা গিয়েছিল এবং ২০০ কোটি রুপির সম্পদের ক্ষতি হয়েছিল। http://www.timesnownews.com/india/video/bjp-mla-demands-compensation-for-dera-violence-rioters-honeypreet-insan/112232    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হরিয়ানা বিধানসভার সদস্য বিষয়শ্রেণী:হরিয়ানার ভারতীয় জনতা পার্টির রাজনীতিবিদ বিষয়শ্রেণী:হরিয়ানা বিধানসভার সদস্য ২০১৪-২০১৯
লাহোর জেলা (পাঞ্জাবি, ) পকিস্তানের পাঞ্জাব প্রদেশের একটি জেলা। মূলত লাহোর নগরীকে ঘিরে এটি গঠিত হয়েছে। লাহোর জেলার আয়তন ।   প্রশাসন  স্থানীয় সরকার আইন, ২০১৩ অনুসারে লাহোর জেলাকে মহানগর এলাকা হিসেবে ঘোষণা করা হয় এবং নয়টি প্রশাসনিক অঞ্চল বা জোনে ভাগ করা হয়েছে।   রাভী জোন  শালিমার জোন  আজিজ ভাট্টি জোন  দাতাগঞ্জ বকশ জোন  সামানাবাদ জোন  গুলবাগ জোন  ওয়াহগা জোন  আল্লামা ইকবাল জোন  নিশতার জোন   জনসংখ্যার উপাত্ত  ১৯৯৮ সালের আদমশুমারী অনুসারে লাহোর জেলার জনসংখ্যা । এর মধ্যে % জনগোষ্ঠী শহুরে বাসিন্দা। লাহোর জেলার অধিকাংশ মানুষের মাতৃভাষা পাঞ্জাবি (প্রায় %), যেখানে উর্দু ও পশতু যথাক্রমে % ও % লোকের মাতৃভাষা।"Mother tongue": defined as the language of communication between parents and children, and recorded of each individual.   শিক্ষাব্যবস্থা    আরও দেখুন   পাকিস্তানের জেলাসমূহের তালিকা  লাহোর   তথ্যসূত্র    বহিঃসংযোগ   লাহোর জেলা     বিষয়শ্রেণী:পাঞ্জাব, পাকিস্তানের জেলা
কামানখোলা জমিদার বাড়ি বাংলাদেশ এর লক্ষ্মীপুর জেলার লক্ষ্মীপুর সদর উপজেলার কামানখোলা নামক স্থানে অবস্থিত এক ঐতিহাসিক জমিদার বাড়ি।  ইতিহাস কবে নাগাদ এই জমিদার বংশ ও জমিদার বাড়ির সৃষ্টি তার সঠিক কোনো তথ্য জানা যায়নি। তবে প্রতিষ্ঠাতা হিসেবে জমিদার রাজেন্দ্র নাথ দাস তা জানা গেছে। মূলত তাদের জমিদারী ছিল লক্ষ্মীপুর জেলার রায়পুর উপজেলায়। আর এখানের জমিদারী ছিল দালাল বাজার জমিদারদের। তবে তাদের সাথে ভালো সম্পর্ক থাকায় তারা কামানখোলায় জমিদার বাড়ি তৈরি করতে দেন এই ভুল ধারণা প্রচলিত আছে। জমিদার পরিবাদের ভাষ্যমতে জমিদার যদুনাথ দাসের কোন পুত্র না থাকায় তিনি এক পুত্র দত্তক নেন। দত্তক নেবার বিষয়ে এক চমকপ্রদ কথা প্রচলিত আছে। বলা হয়ে থাকে তিনি পুত্র দত্তক নেবার সময় পুত্রের সমান  স্বর্ণ ও সম্পদ বিনিময় হিসেবে দেন।পরে তিনি যোজ্ঞ করে পুত্রের নাম গোত্র পরিবর্তন করেন।যার নাম হরেন্দ্র নারায়ন দাস। দালাল বাজার জমিদার এবং কামানখোলার জমিদাররা মূলত একই বংশ। পরিবার বেশ কিছু সদস্য ভারতে এবং দেশের বিভিন্ন স্থানে ছড়িয়ে যায়। এবং দালাল বাজারের জমিদার বাড়িটি বেশ পুরানো হয়ে যাওয়াতে বাড়ি স্থানান্তর করে চলে আসেন কামানখোলা। পর্যায়ক্রমে এখানে জমিদার বংশের ক্ষেত্রনাথ দাস, যদুনাথ দাস এবং হরেন্দ্র নারায়ন দাস এখানে জমিদারী পরিচালনা করেন। অনেকে মনে করেন এই বংশের কেউ বুঝি আর নেই। ভারতে,বাংলাদেশের কিছু জায়গায় এবং কামানখোলাতে এখনও তাদের বেশ কিছু বংশধর বসবাস করেন।  অবকাঠামো জমিদার বাড়িটিতে প্রবেশাদ্বার, একটি দ্বিতল বিশিষ্ট্য ভবন, রক্ষী বাহিনীর ঘর, জল টংগী, পূজা মণ্ডপ, নৃত্য, সালিশী কক্ষ, দিঘী ও মঠ রয়েছে।  বর্তমান অবস্থা এখানে এখনও লোকজনের বসবাস থাকাতে মোটামুটিভাবে জমিদার বাড়ির সকল অবকাঠামো বেশ ভালো অবস্থাই আছে। বাড়ির ভেতরের অংশে এখনও জমিদার পরিবারের বেশ সদস্য বসবাস করেন  তথ্যসূত্র  বিষয়শ্রেণী:লক্ষ্মীপুর জেলার দর্শনীয় স্থান বিষয়শ্রেণী:ঐতিহাসিক স্থান বিষয়শ্রেণী:জমিদার বাড়ি
পাহুনা: দ্যা লিটল ভিজিটরস ২০১৮ সালের ভারতীয় নেপালি ভাষার সিকিমে চিত্রিত হওয়া একটি চলচ্চিত্র। চলচ্চিত্রটি পরিচালনা করেছেন পাখী তাইরিওয়ালা এবং প্রযোজনা করেছেন প্রিয়াঙ্কা চোপড়া ও মধু চোপড়া। চলচ্চিত্রটি পার্পল পেবল পিকচার্সের অধীনে নির্মিত হয়েছে।   পটভূমি  চলচ্চিত্রটিতে অপ্রিতিকর অবস্থায় পড়া তিনজন শিশুর আবেগ, ভাষা এবং ভৌগোলিক বাঁধা অতিক্রমের গল্প চিত্রিত করা হয়েছে।   অভিনয়ে   ইশিকা গুরুং আনমোল লিম্বু মঞ্জু কেসি সরণ রায় বিনোদ প্রধান উত্তম প্রধান  বনিতা লাগুন   পুরস্কার  চলচ্চিত্রটি জার্মানির শ্লিঙ্গেল আন্তর্জাতিক শিশু চলচ্চিত্র উৎসবে আন্তর্জাতিক পূর্ণদৈর্ঘ্য চলচ্চিত্র বিভাগে বিশেষ উল্লেখ লাভ করেছে।   তথ্যসূত্র    বহিঃসংযোগ   বিষয়শ্রেণী:নেপালের গৃহযুদ্ধ নিয়ে নির্মিত চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:নেপালি ভাষার চলচ্চিত্র বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:উত্তর-পূর্ব ভারতীয় চলচ্চিত্র
thumb|ভিক্তোয়লিয়ানসমার্ক্টের মানচিত্র thumb|নিকটস্থ পিটার গির্জা থেকে দৃশ্য  ভিক্তোলিয়েনমার্কট () জার্মানির মিউনিখে অবস্থিত একটি দৈনিক খাবারের বাজার। এটি কৃষকদের বাজার হিসেবে শুরু হয় এবং এরপর জনপ্রিয় খাবারের বাজার হয়ে উঠে। এর আয়তন  এবং ১৪০ টি স্টল ও দোকানে ফুল, বহিরাগত ফল, পোল্ট্রি, মসলা, পনির, মাছ, ফলের রস সহ অন্যান্য পণ্য পাওয়া যায়।  অধিকাংশ স্টল ও দোকান দাপ্তরিক কর্মঘণ্টার সময় (সোমবার থেকে শনিবার সকাল ৮টা থেকে রাত ৮টা) পর্যন্ত খোলা থাকে। তবে বিয়ারগার্টেন খোলার সময় সকাল ৯টা। অনেক স্টল সন্ধ্যা ৬ টায় বন্ধ হয়ে যায়। ফুলের দোকান, বেকারি ও রেস্তোরা খোলার পৃথক সময় রয়েছে।  ইতিহাস thumb|left|১৯০০ সালে ভিক্তোয়লিয়ানসমার্ক্ট thumb|১৯৩০ সালে ভিক্তোয়লিয়ানসমার্ক্ট  বর্তমান মারিনপ্লাৎজ যখন খাদ্যশস্য ও অন্যান্য কৃষিপণ্যের বিক্রয়স্থল হিসেবে ছোট হয়ে পড়ে তখন রাজা প্রথম ম্যাক্সিমিলিয়ানের নির্দেশে ১৮০৭ সালের ২ মে ভিক্তোলিয়েনমার্কট চালু হয়। রাজার নির্দেশ ছিল যাতে হেইলিগজিস্ট গির্জা ও ফ্রাওনস্ট্রিটের মধ্যবর্তী বাজারের অংশসমূহ নতুন স্থানে সরিয়ে নেওয়া হয়। দাতব্য হেইলিগজিস্ট হাসপাতাল ভবন ভেঙ্গে ফেলার জন্য নগর কর্তৃপক্ষকে নির্দেশ দেওয়া হয়। এভাবে বাজারটি স্থান লাভ করে। প্রথমদিকে এটি "মার্কেট প্লেস" নামে পরিচিত ছিল। পরবর্তীতে "ভিক্তোলিয়েন" (ল্যাটিন অর্থ খাবার) নামটি ব্যবহৃত হওয়া শুরু হয়। ১৮২৩ থেকে ১৮২৯ সাল পর্যন্ত কেন্দ্রীয় বাজারটি স্থান উল্লেখযোগ্যভাবে সম্প্রসারিত হয়। ১৮৮৫ সালে প্রাচীন হেইলিগজিস্ট হাসপাতাল ভেঙ্গে ফেলে হেইলিগজিস্ট গির্জা পশ্চিমে বর্ধিত করা হয়। এর ফলে শহর ও বাজার নতুন রূপ পায়। ১৮৫২ সালে ব্লুমেনস্ট্রিটের ( শেষপ্রান্তে প্রাচীন দেয়ালের নিকটে বর্তমান গ্রোমার্ক্ট‌হলের () পূর্বসূরি স্ক্রানেনহল ( নির্মিত হয়। ১৯৩২ সালে এটি অগ্নিকান্ডে ধ্বংস হয় যায়। ২০০৫ সালে এটি পুনরায় চালু হয়। ১৮৫৫ সালে মাছ বাজারটি ওয়েস্টেনরিডারস্ট্রিটে () স্থানান্তরিত হয়। এছাড়াও বিভিন্ন সময় বাজারে বিভিন্ন নতুন বৈশিষ্ট্য যুক্ত হয়েছে, উদাহরণস্বরূপ একটি কসাইখানা হল, একটি ট্রিপ হল, বেকারি ও ফল বিক্রেতাদের জন্য প্যাভিলিয়ন এবং মাছ বিক্রেতাদের জন্য একটি হল। পিটারসবার্গল (পিটারের পাহাড়, পিটার্স গির্জার সাইট), পোল্ট্রি ও হরিণের স্টল এবং ফুল বিক্রেতাদের স্টান্ড আরো প্রসারিত করা হয়।  দ্বিতীয় বিশ্বযুদ্ধের সময় চত্ত্বরটি ক্ষতিগ্রস্ত হয়েছিল। বাজারের স্থানে বহুতল ভবন নির্মাণের জন্য বাজার বন্ধের আলোচনাও হয়। তবে নগর কর্তৃপক্ষ ভিক্তোলিয়েনমার্কট পুনর্গঠনের উদ্যোগ নেয় এবং মিউনিখের বাসিন্দারা এর সমৃদ্ধির জন্য অবদান রাখে। পরে, লোক গায়ক এবং কৌতুকবিদদের জন্য স্মারক ঝর্ণা যোগ করা হয়েছিল।  উৎসব এখানে কিছু ঐতিহ্যবাহী ও লোক উৎসব অনুষ্ঠিত হয়। এর মধ্যে রয়েছে ব্রিওয়ার'স ডে, গার্ডেনার'স ডে, আস্পারাগাস মৌসুমের উদ্ভোধন, গ্রীষ্মকালীন উৎসব, শ্রোভ টুইজডের নৃত্য ইত্যাদি। এর ফলে ভিক্তোয়লিয়ানসমার্ক্ট একটি মিলনমেলায় পরিণত হয়।  প্রশাসন মিউনিখ পাইকারি বাজার কর্তৃক ভিক্তোয়লিয়ানসমার্ক্ট পরিচালিত হয়। ভিক্তোয়লিয়ানসমার্ক্ট, মিউনিখ পাইকারি বাজার, এলিজাবেথমার্ক্ট, পাসিং ভিক্তোয়লিয়ানসমার্ক্ট, ভাইনার মার্ক্ট ও মিউনিখ সাপ্তাহিক বাজার সম্মিলিতভাবে মিউনিখ শহর পরিচালিত একটি মিউনিসিপাল কোম্পানি দ্বারা পরিচালিত হয়।  তথ্যসূত্র  বহিঃসংযোগ  পরিদৃশ্য  বিষয়শ্রেণী:মিউনিখের চত্বর বিষয়শ্রেণী:মিউনিখের খুচরা বাজার বিষয়শ্রেণী:মিউনিখের সংস্কৃতি বিষয়শ্রেণী:মিউনিখের দর্শনীয় স্থান
টটেনহ্যাম, মিডলসেক্স এবং ব্ল্যাক নটলি, এসেক্সের হেলমিং লেগেট (মৃত্যু ১৪১২), ছিলেন একজন ইংরেজ দরবারী এবং রাজনীতিবিদ।   জীবন  লেগেট ছিলেন হ্যাডলেগ, সাফোক এবং লন্ডনের হেলমিং লেগেটের পুত্র এবং উত্তরাধিকারী, যিনি ১৩৯১ সালে মারা যান। তার মা ছিলেন লেগেটের দ্বিতীয় স্ত্রী মার্জারি ম্যালওয়েন, উইল্টশায়ারের ওয়েস্ট গ্রাফটনের জন ম্যালওয়েনের মেয়ে। লেগেট ১৪০০ সালের সেপ্টেম্বরের আগে অ্যালিস ম্যান্ডেভিলেকে বিয়ে করেছিলেন, ব্ল্যাক নটলি, এসেক্সেরও। এলিস ১৩৭৮ থেকে ১ এপ্রিল ১৪২০ পর্যন্ত তার স্বামীর বাইরে বেঁচে ছিলেন। তাদের একটি ছেলে ছিল।   কর্মজীবন  তার পিতার মতো, লেগেট রাজপরিবারের দ্বারা নিযুক্ত ছিলেন, রাজার চেম্বারের উশার (অন্তত ১৪০৫ থেকে) এবং রাজার জাহাজের রক্ষক (১৪১১ থেকে) সহ ভূমিকায়। তিনি ১৪০৩ এবং ১৪০৪ সালে এসেক্স এবং হার্টফোর্ডশায়ারের উচ্চ শেরিফ নিযুক্ত হন এবং ১৪০৬ এবং ১৪০৭ সালে এসেক্সের সংসদ সদস্য নির্বাচিত হন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০৭ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:১৪শ শতাব্দীতে জন্ম বিষয়শ্রেণী:১৪১২-এ মৃত্যু বিষয়শ্রেণী:জন্মের বছর অনুপস্থিত
ঘটনাবলী   ১২৫৮ - হালাকু খান কর্তৃক আব্বাসীয় খলিফা মোস্তালিমকে হত্যা,আব্বাসীয় রাজত্বের অবসান।  ১৮০১ - ব্রিটেনে স্বয়ংচালিত যানে প্রথম পরীক্ষামূলক মহড়া হয়।  ১৮১৪ - ব্রিটেন ও আমেরিকার মধ্যে বিরাজমান যুদ্ধের সমাপ্তি ঘটে।  ১৮৯৪ - কলকাতায় প্রথম মেডিক্যাল সম্মেলন হয়।  ১৯০০ - লেনিনের ‘ইসক্রা’ পত্রিকার প্রথম সংখ্যা প্রকাশিত হয়।  ১৯৫০ - লিবিয়া স্বাধীনতা লাভ করে।  ১৯৫১ -  ইতালির কাছ থেকে লিবিয়া স্বাধীনতা লাভ করে। ইদ্রিস লিবিয়ার বাদশাহ ঘোষিত হন।  ১৯৫৩ - দৈনিক ইত্তেফাকের প্রথম প্রকাশ।  ১৯৭৩ - রাষ্ট্রপতি আবু সাঈদ চৌধুরীর পদত্যাগ।  ১৯৭৯ - প্রথম ইউরোপীয় রকেট ‘আরিয়ান’ উৎক্ষেপণ।  ১৯৮৬ - সিলেটের হরিপুরে তেলক্ষেত্রের সন্ধান পাওয়া যায়।   জন্ম   ১৮২২ - ইংরেজ কবি ও সমালোচক ম্যাথু আর্নল্ড।  ১৮৮১ - নোবেলজয়ী স্প্যানিশ কবি হুয়ান রামন হিমানাস।  ১৮৮২ - বিজ্ঞানী আর্থার স্ট্যানলি এডিংটন। ১৮৮৬ - মাইকেল কার্টিজ, একাডেমি পুরস্কার বিজয়ী হাঙ্গেরীয়-মার্কিন চলচ্চিত্র পরিচালক। ১৮৯০ - ডা. রফিউদ্দিন আহমেদ, ভারতে প্রথম ডেন্টাল কলেজ ও হাসপাতালের প্রতিষ্ঠাতা।(মৃ.০৯/০২/১৯৬৫) ১৮৯১ - প্রফুল্লচন্দ্র ঘোষ,ভারতীয় রাজনীতিবিদ, স্বাধীনতা সংগ্রাম, পশ্চিমবঙ্গের প্রথম মুখ্যমন্ত্রী। (মৃ.১৮/১২/১৯৮৩) ১৯০১ - বিখ্যাত সোভিয়েত লেখক আলেকজান্ডার ফাদেয়েভ। ১৯২৪ - মোহাম্মদ রফি, ভারতীয় সঙ্গীতশিল্পী। (মৃ.৩১/০৭/১৯৮০) ১৯২৬ - মোহাম্মদ সুলতান, বাংলাদেশি রাজনীতিবিদ। ১৯৩১ - কাজী অনিরুদ্ধ, খ্যাতনামা বাঙালি গিটারবাদক। (মৃ.১৯৭৪) ১৯৩২ - কলিন কাউড্রে, ব্রিটিশ ভারতের মাদ্রাজ প্রেসিডেন্সিতে জন্মগ্রহণকারী ইংরেজ ক্রিকেট খেলোয়াড় ও অধিনায়ক। ১৯৩৫ - পিটার থঙ্গরাজ, ভারতীয় ফুটবল খেলোয়াড়। (মৃ.২০০৮) ১৯৩৮ - রবি কিচলু, আগ্রা ঘরানার হিন্দুস্তানী শাস্ত্রীয় সঙ্গীতের ভারতীয় সঙ্গীত শিল্পী। (মৃ.১৯৯৩) ১৯৫২ - আলাউদ্দিন আলী, আটবার জাতীয় চলচ্চিত্র পুরস্কার বিজয়ী বাংলাদেশি গীতিকার, সুরকার ও সঙ্গীত পরিচালক। (মৃ. ২০২০) ১৯৫৬ - ভারতীয় অভিনেতা ও প্রযোজক অনিল কাপুর। ১৯৭১ - রিকি মার্টিন, পুয়ের্তো রিকান গায়ক। ১৯৯৭ - নীরজ চোপড়া, ভারতীয় ট্র্যাক এবং ফিল্ড বর্শা নিক্ষেপকারী খেলোয়াড়।  ১৯৯৯ - ইমরুল হোসেন আফনান   মৃত্যু   ৬৫৭ - সাহাবী হযরত হুজাইফা (রা.)।  ১৫২৪ - পর্তুগীজ নাবিক ও পর্যটক ভাস্কো-দা-গামা  ১৮৬৫ - ব্রিটিশ লেখক ও চিত্রশিল্পী চার্লস লক।  ১৯৪৩ - অজয় ভট্টাচার্য একজন বিখ্যাত বাঙালি গীতিকার। (জ.০৭/১৯০৬)  ১৯৭৩ - পেরিয়র ই. ভি. রামস্বামী, ভারতের তামিলনাড়ুর প্রখ্যাত সমাজকর্মী ও রাজনীতিবিদ। (জ.১৮৭৯)  ১৯৮৫ - ফেরহাত আব্বাস, আলজেরীয় রাজনৈতিক নেতা এবং প্রথম রাষ্ট্রপতি।  ১৯৯৯ - হুয়াঁউ বাতিস্তা দি ওলিভেইরা ফিগেইরেদু ব্রাজিলের একজন চার-তারকাবিশিষ্ট সামরিক জেনারেল ও সাবেক রাষ্ট্রপতি।  ২০১৮ - রবীন্দ্র সংগীতে অকাদেমি পুরস্কার বিজয়ী (২০১০) দ্বিজেন মুখোপাধ্যায়, প্রখ্যাত ভারতীয় বাঙালি সুরকার ও সঙ্গীত শিল্পী।(জ.১২/১১/১৯২৭)   ছুটি ও অন্যান্য  জাতীয় উপভোক্তা অধিকার দিবস (ভারত)   বহিঃসংযোগ  বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:ডিসেম্বর বিষয়শ্রেণী:অসম্পূর্ণ দিনতারিখ
আথাবাস্কা () শব্দটি কানাডার উডস ক্রি নৃগোষ্ঠীর ''(উচ্চারণঃ আথাপাস্কো) হতে উদ্ভূত শব্দ, যার অর্থ- এক এরপর এক বৃক্ষ, শব্দটি এই নদী দুই তীরের কিছুদূর পরপর বিচ্ছিন্ন ও অনিয়মিত উদ্ভিদের সারিকে নির্দেশ করে। শব্দটি দ্বারা নিম্নের বিষয় সমূহ নির্দেশিত হতে পারে-   ভৌগোলিক প্রপঞ্চ    আথাবাস্কা গিরিপথ - কানাডার পার্বত্য গিরিপথ।  আথাবাস্কা নদী - কানাডার আলবার্টা প্রদেশের উৎপন্ন নদী।  আথাবাস্কা জলপ্রপাত - আথাবাস্কা নদী প্রবাহে গঠিত জলপ্রপাত।  আথাবাস্কা পর্বত - কানাডার আলবার্টা প্রদেশে অবস্থিত পর্বত।  আথাবাস্কা হিমবাহ - কানাডার আলবার্টা প্রদেশে অবস্থিত হিমবাহ।  আথাবাস্কা হ্রদ - কানাডার একটি বৃহৎ ও গভীর হ্রদ।  আথাবাস্কা বালিয়াড়ি প্রাদেশিক উদ্যান - আথাবাস্কা হ্রদের তীরে গঠি বালিয়াড়ি ও সংরক্ষিত অঞ্চল।   প্রশাসনিক অঞ্চল ও জনপদ    আথাবাস্কা, আলবার্টা - কানাডার আলবার্টা প্রদেশের একটি শহর, পূর্বে আথাবাস্কা ল্যান্ডিং নামে পরিচিত ছিল।  আথাবাস্কা কাউন্টি - কানাডার আলবার্টা প্রদেশের একটি পৌর জেলা।  আথাবাস্কা জেলা - কানাডার বিলুপ্ত প্রশাসনিক জেলা।   অন্যান্য    আথাবাস্কা বিশ্ববিদ্যালয় - আথাবাস্কা শহরে অবস্থিত দূর শিক্ষণ বিশ্ববিদ্যালয়।  আথাবাস্কা (উপন্যাস) - আলিস্টার ম্যাকলিন রচিত উপন্যাস।  আথাবাস্কা (জাহাজ) - ১৮৮৮ সালে নির্মিত হাডসন বে কোম্পানির বাষ্পীয় ইঞ্জিন চালিত জাহাজ।  বিষয়শ্রেণী:স্থানের নামের দ্ব্যর্থতা নিরসন পাতা
তুর্কি জাতীয় অলিম্পিক কমিটি (; এছাড়াও সংক্ষেপে আইওসি কোড টিইউআর দ্বারা পরিচিত) হলো তুরস্কের জাতীয় অলিম্পিক কমিটি। এই সংস্থাটির ১৯০৮ সালে প্রতিষ্ঠিত হয়েছে; প্রতিষ্ঠার ৩ বছর পর ১৯১১ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর তুরস্কের ইস্তাম্বুলে অবস্থিত।  বর্তমানে তুর্কি জাতীয় অলিম্পিক কমিটির সভাপতির দায়িত্ব পালন করছেন আহমেত গুলুম, যিনি ২০২৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন নেসে গুন্দোয়ান।  ইতিহাস ১৯০৮ সালে তুরস্কের বহু-ক্রীড়ার সর্বোচ্চ সংস্থা হিসেবে তুর্কি জাতীয় অলিম্পিক কমিটি প্রতিষ্ঠিত হয়েছে। আহমেত ইহসান তোকগোজ এই সংস্থার প্রথম সভাপতির দায়িত্ব পালন করেছেন, যিনি ১৯০৮ হতে ১৯২১ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই তুরস্ক ১৯০৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৩৬ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে তুরস্ক  তথ্যসূত্র  বহিঃসংযোগ     এএনওসিতে তুর্কি জাতীয় অলিম্পিক কমিটি   অলিম্পিডিয়ায় তুর্কি জাতীয় অলিম্পিক কমিটি   অলিম্পিক.কমে তুর্কি জাতীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে তুরস্ক বিষয়শ্রেণী:তুরস্কের ক্রীড়া পরিচালনা পরিষদ বিষয়শ্রেণী:১৯০৮-এ তুরস্কে প্রতিষ্ঠিত বিষয়শ্রেণী:১৯০৮-এ প্রতিষ্ঠিত ক্রীড়া সংস্থা
মধ্য-ডানপন্থী রাজনীতি রাজনৈতিক মতপরিসরের ডানপন্থার দিকে ঝুঁকে, কিন্তু মধ্যপন্থার কাছাকাছি। কেন্দ্র-ডানপন্থী দলগুলো সাধারণত উদার গণতন্ত্র, পুঁজিবাদ, বাজার অর্থনীতি, ব্যক্তিগত সম্পত্তির অধিকার ও একটি সীমিত কল্যাণ রাষ্ট্রকে সমর্থন করে। তাঁরা রক্ষণশীলতাবাদ ও অর্থনৈতিক উদারতাবাদকে সমর্থন করে এবং সমাজতন্ত্র ও সাম্যবাদের বিরোধিতা করে।  ১৭৮০ থেকে ১৮৮০-র দশক পর্যন্ত, পশ্চিমা বিশ্বে সামাজিক শ্রেণী কাঠামো ও অর্থনৈতিক ব্যবস্থায় একটি পরিবর্তন আসে, আভিজাত্য ও বাণিজ্যবাদ থেকে সরে গিয়ে পুঁজিবাদের দিকে ঝুঁকে পড়ে। pp. 105. Pdf.  পুঁজিবাদের দিকে এই সাধারণ অর্থনৈতিক পরিবর্তন মধ্য-ডানপন্থী আন্দোলনগুলোকে প্রভাবিত করে, যেমন যুক্তরাজ্যের কনজারভেটিভ পার্টি ও মার্কিন যুক্তরাষ্ট্রের রিপাবলিকান পার্টি, যাঁরা পুঁজিবাদের সমর্থনকারী হিসেবে প্রতিক্রিয়া জানায়।  ইন্টারন্যাশনাল ডেমোক্র্যাট ইউনিয়ন হলো মধ্য-ডানপন্থী রাজনৈতিক দলগুলোর (পাশাপাশি আরও কিছু ডানপন্থী দল) একটি জোট - যার মধ্যে রয়েছে যুক্তরাজ্যের কনজারভেটিভ পার্টি, কানাডার কনজারভেটিভ পার্টি, মার্কিন যুক্তরাষ্ট্রের রিপাবলিকান পার্টি, অস্ট্রেলিয়ার লিবারেল পার্টি, নিউজিল্যান্ড ন্যাশনাল পার্টি ও খ্রিস্টীয় গণতান্ত্রিক দলসমূহ - যাঁরা মানবাধিকারের পাশাপাশি অর্থনৈতিক উন্নয়নেরও প্রতিশ্রুতি ঘোষণা করে।International Democrat Union. (History.  Founders.  Declaration of Principles. ) Accessed on 22 June 2012.  মধ্য-ডানপন্থী হিসাবে চিহ্নিত ভাবাদর্শসমূহের মধ্যে রয়েছে উদার রক্ষণশীলতাবাদ এবং অন্যান্যগুলোর মধ্যে রয়েছে উদারতাবাদ ও খ্রিস্টীয় গণতন্ত্রের কিছু রূপ। আধুনিক মধ্য-ডানপন্থার অর্থনৈতিক দিকগুলো অর্থনৈতিক উদারতাবাদ দ্বারা প্রভাবিত হয়েছে, যেখানে সাধারণত নব্য উদারতাবাদের সাথে ব্যাপকভাবে জড়িত মুক্ত বাজার, সীমিত সরকারি ব্যয় ও অন্যান্য নীতিগুলো সমর্থন করে। মধ্যম ডানপন্থী রাজনীতি সার্বজনীনভাবে সামাজিকভাবে রক্ষণশীল বা সাংস্কৃতিকভাবে উদার নয় এবং এই ধরনের রাজনীতিতে প্রায়শই ব্যক্তিস্বাধীনতা ও ঐতিহ্যবাদের উপাদানগুলোর সমর্থনের পাশাপাশি রক্ষণশীলতাবাদ ও উদারতাবাদের সংমিশ্রণ ঘটে থাকে।  মধ্য-ডানপন্থী চিন্তাধারার ঐতিহাসিক উদাহরণগুলোর মধ্যে রয়েছে যুক্তরাজ্যের ওয়ান নেশন কনজারভেটিজম, কানাডার রেড টরিস এবং মার্কিন যুক্তরাষ্ট্রে রকফেলার রিপাবলিকান। মার্কিন যুক্তরাষ্ট্রের নিউ ডেমোক্র্যাটরাও সুষম বাজেট, মুক্ত বাণিজ্য, নিয়ন্ত্রণহীনতা ও কল্যাণ সংস্কারসহ মধ্য-ডানপন্থী নীতির বিভিন্ন দিক গ্রহণ করেছে। এই ভাবাদর্শগত দলগুলো উগ্রডান ধারা ও ডানপন্থী জনতুষ্টিবাদের সাথে বিপরীত। তাঁরা ডানপন্থী বৈকল্পিকগুলোর চেয়ে সাংস্কৃতিক উদারতাবাদ ও সবুজ রক্ষণশীলতাবাদকে বেশি সমর্থন করে।  ২০১৯ সালের একটি সমীক্ষা অনুসারে, ২০১৮ সালে ২১টি পশ্চিমা গণতন্ত্রে মধ্য-ডানপন্থী দলগুলোর ভোট শেয়ার ছিল প্রায় ২১%। এটি ১৯৬০ সালের ৩৭% থেকে হ্রাস পেয়েছে।  আরও দেখুন কেন্দ্র-বামপন্থী রাজনীতি বামপন্থী রাজনীতি ডানপন্থী রাজনীতি রাজনৈতিক মতপরিসর  তথ্যসূত্র  বিষয়শ্রেণী:রাজনৈতিক মতপরিসর বিষয়শ্রেণী:রাজনৈতিক পরিভাষা বিষয়শ্রেণী:ডানপন্থী রাজনীতি বিষয়শ্রেণী:মধ্য-ডানপন্থী রাজনীতি
থাম্ব|ডান|মানচিত্রে ওখট্‌স্ক সাগরওখোৎস্ক সাগর () প্রশান্ত মহাসাগরের উত্তর-পশ্চিমের একটি সাগর। এর আয়তন প্রায় ১৫,২৮,০০০ বর্গকিলোমিটার। এটির পূর্বে কামচাটকা উপদ্বীপ, দক্ষিণ-পূর্বে কুরিল দ্বীপপুঞ্জ, দক্ষিণে জাপানের হোক্কাইদো দ্বীপ, এবং পশ্চিমে সাখালিন দ্বীপ ও রাশিয়ার পূর্ব উপকূল। সাগরটি জলজ প্রাণী ও উদ্ভিদে সমৃদ্ধ। শীতকালে এটি জমে যায় এবং প্রায়ই কুয়াশায় ঢাকা থাকে। পূর্ব রাশিয়ার প্রথম রুশ বসতি ওখোৎস্ক শহরের নামে সাগরটির নামকরণ করা হয়েছে।   তথ্যসূত্র   বিষয়শ্রেণী:রাশিয়ার সাগর বিষয়শ্রেণী:জাপানের সাগর বিষয়শ্রেণী:প্রশান্ত মহাসাগরের প্রান্তীয় সাগর বিষয়শ্রেণী:রাশিয়ার প্রশান্ত মহাসাগরীয় উপকূল বিষয়শ্রেণী:এশিয়ার সাগর
রো-বটনিচের আলোচনাটি সমাপ্ত হয়েছে।  অনুগ্রহপূর্বক এটি পরিবর্তন করবেন না। এই বট অনুমোদনের অনুরোধ পর্যালোচনা করতে, দয়া করে ব্যুরোক্র্যাটদের আলোচনাসভায় একটি নতুন আলোচনা শুরু করুন। আলোচনার ফল হলো: ।   রো-বট  — ইয়াহিয়া (আলাপ • অবদান) - ১৭:০১, ২৭ অক্টোবর ২০২১ (ইউটিসি)  পুনশ্চ, আমি হাজারখানেক পাতার একটি তালিকা করেছি, যাতে তথ্যসূত্র আছে কিন্তু সূত্র তালিকা টেমপ্লেট নেই। যদিও এই কাজটি আমি হাত দিয়ে প্রত্যেক সম্পাদনা পরীক্ষা করে সংরক্ষণ করবো, তারপরও যাতে সাম্প্রতিক পরিবর্তন ভেসে না যায়, তাই বট অ্যাকাউন্ট দিয়ে করতে চাই। এটার জন্যও অনুমতি দেয়া যায় কি? — ইয়াহিয়া (আলাপ • অবদান) - ১৭:০৭, ২৭ অক্টোবর ২০২১ (ইউটিসি)  Yahya.BOT নামে অ্যাকাউন্ট থাকায় আমার পছন্দের নামে অ্যাকাউন্ট খুলতে পারি নি। তাই এই নামে অ্যাকাউন্ট খুলেছি। পরবর্তীতে নাম পরিবর্তন করে নিবো। — ইয়াহিয়া (আলাপ • অবদান) - ১৭:১২, ২৭ অক্টোবর ২০২১ (ইউটিসি)  আলোচনা    তালিকার লিঙ্ক? | nationality = ঠিক করার কাজটি কি কেবল -র জন্য করা হবে নাকি অন্যান্য তথ্যছকের জন্যও? --আফতাবুজ্জামান (আলাপ) ১৯:০৬, ২৭ অক্টোবর ২০২১ (ইউটিসি)   এইটা মনে হয় ~ ওহিদ (আলাপ) ১৯:২৮, ২৭ অক্টোবর ২০২১ (ইউটিসি)   অউব্রায় ব্যবহারোপযোগী  টেমপ্লেট নেই এমন নিবন্ধের তালিকা এখানে পাবেন। যেহেতু এই তালিকার কিছু নিবন্ধে এই টেমপ্লেটটি ভিন্ন আকারে আছে এবং কিছু নিবন্ধে ‘তথ্যসূত্র’ অনুচ্ছেদই নেই। তাই এই কাজটা আমি প্রত্যেক নিবন্ধ যাচাই করে সম্পাদনা করবো। না, nationality বা, জাতীয়তা পরামিতি শুধু এই একটা টেমপ্লেটের জন্য ঠিক করবো না। ইংরেজিতে এই প্যারামিটারযুক্ত টেমপ্লেটের একটা খসড়া তালিকা এখানে আছে।— ইয়াহিয়া (আলাপ • অবদান) - ১৯:৪১, ২৭ অক্টোবর ২০২১ (ইউটিসি) আচ্ছা। তাহলে এখন ৪০-৫০টা পরীক্ষামূলক সম্পাদনা করো। -- আফতাবুজ্জামান (আলাপ) ২১:৪৭, ২৮ অক্টোবর ২০২১ (ইউটিসি)  JWB দিয়ে সম্পাদনা শুরু করেছিলাম। মাঝপথে স্বয়ংক্রিয়ভাবে লগআউট হয়ে যাওয়ায় কিছু সম্পাদনা আইপি (বিশেষ:অবদান/103.230.105.49) দিয়ে সংরক্ষিত হয়ে গেছে। এজন্য দুঃখিত। এই আইপির শেষের ১৫-১৬ টা সম্পাদনা আমার। বার বার অ্যাকাউন্ট পরিবর্তন করলে এরকম লগআউটের ঘটনা ঘটে। এখন থেকে আলাদা ব্রাউজারে কাজ করবো, তাই এরকম সমস্যা হবে না। — ইয়াহিয়া (আলাপ • অবদান) - ২৩:৫১, ২৮ অক্টোবর ২০২১ (ইউটিসি) আমি এই অনুরোধ প্রত্যাহার করে নিচ্ছি। লগ আউট হয়ে যাওয়ার সমস্যাটা সমাধান হয়েছে কিন্তু বট চালানোর মতো পর্যাপ্ত সময় হচ্ছে না। যে কাজের জন্য অনুরোধ করেছিলাম, সেই কাজটি করে দেয়ার জন্য  কে অনুরোধ করেছিলাম। তার কাছ থেকে সম্মতি পেয়েছি। প্রয়োজনে তিনি তাঁর বট দিয়ে এই কাজ করতে আলাদা আবেদন করবেন। — ইয়াহিয়া (আলাপ • অবদান) - ০৯:৫৮, ৩১ অক্টোবর ২০২১ (ইউটিসি) উপরের আলোচনাটি সমাপ্ত হয়েছে। অনুগ্রহপূর্বক এটি পরিবর্তন করবেন না। এই বট অনুমোদনের অনুরোধ পর্যালোচনা করতে, দয়া করে ব্যুরোক্র্যাটদের আলোচনাসভায় একটি নতুন আলোচনা শুরু করুন।
থাম্ব|সেরপিল কামালবে সেরপিল কামালবে একজন রাজনীতিবিদ ও পিপলস ডেমোক্রেটিক পার্টির (এইচডিপি) সাবেক সহ-নেত্রী।   প্রাথমিক জীবন ও শিক্ষা  সেরপিল কামালবে, যার পুরো নাম সারপিল কেমালবে পেকগোজেগু, তিনি আরদাহানে জন্মগ্রহণ করেন এবং সেখানে তার প্রাথমিক ও মাধ্যমিক শিক্ষা সম্পন্ন করেন। সে মাধ্যমিক বিদ্যালয়ে প্রথম বছর বামপন্থী রাজনীতিতে অংশগ্রহণ করে, যেখানে তিনি 'বিপ্লবী সংগ্রাম' ("devrimci mücadele") কর্তৃক বর্জন করা বয়কটে অংশ নেন। তিনি ১৯৭৮ সালে তিনি তার পরিবারের সাথে ইস্তাম্বুলে চলে আসেন এবং ইস্তাম্বুল টেকনিক্যাল ইউনিভার্সিটি অব কেমিক্যাল ইঞ্জিনিয়ারিং বিভাগ থেকে স্নাতক হন। কয়েক বছর যুক্তরাজ্যে থাকার পর, তিনি ১৯৯০-এর দশকের গোড়ার দিকে তুরস্কে ফিরে আসেন।   রাজনৈতিক সক্রিয়তা  কামালবে সমাজতান্ত্রিক সংহতি মঞ্চে সক্রিয় ছিলেন। তিনি ১৯৯৭ সালে সলিডারিটি হোমস এবং আইএমইসিএ উইমেন্স সলিডারিটি অ্যাসোসিয়েশনের প্রতিষ্ঠাতা সদস্য হিসেবে অংশগ্রহণ করেন, যা পরবর্তীতে ট্রেড ইউনিয়নে পরিণত হয়। তিনি ২০০৭ সালে থ্রেস ও ইস্তানবুলের মতো জায়গায় বিমুক্ত শ্রমিকদের একত্রিত করতে চাওয়া স্বাধীন টেক্সটাইল শ্রমিক ইউনিয়ন বিএটিএস এর প্রভাব বাড়ানোর জন্য কাজ করেছিলেন। তিনি শ্রমিক অধিকার, মহিলা শ্রমিক ও অসংখ্য ট্রেড ইউনিয়নের নিরাপত্তার মানদণ্ডের উপদেষ্টা হিসেবে কাজ করেছিলেন। সক্রিয় রাজনীতিতে প্রবেশের আগে তিনি চিকিৎসা উৎপাদন, টেক্সটাইল ও শ্রমিক নিরাপত্তা খাতে কাজ করেছিলেন।   রাজনৈতিক পেশা  তিনি তুরস্কের একটি বামপন্থী মধ্যে প্রো-কুর্দি রাজনৈতিক দল পিপলস ডেমোক্র্যাটিক পার্টিতে যোগদান করেন এবং ২০১৫ সালের জুন মাসের সাধারণ নির্বাচনে ইস্তানবুলের প্রথম নির্বাচনী জেলার একজন সংসদীয় প্রার্থী হয়ে ওঠে। যদিও দলটি ৮০ টি আসনে জয়ী হয় এবং নির্বাচনে যৌথভাবে তৃতীয় হয়, তবে কেমালবেয় নির্বাচিত হননি। তিনি এইচডিপি সেন্ট্রাল এক্সিকিউটিভ কমিটির সদস্য হয়ে শ্রমও ট্রেড ইউনিয়ন সম্পর্কের দায়িত্ব গ্রহণ করেন।   পিপলস ডেমোক্রেটিক পার্টির সহ-নেতা  ২০১৭ সালের ফেব্রুয়ারিতে, এইচডিপির চেয়ারম্যান ফিগেন ইয়াক্সেকদাকে গ্র্যান্ড ন্যাশনাল অ্যাসেম্বলি থেকে তার সদস্যপদ ছিনিয়ে নেওয়া হয় এবং আদালতের মাধ্যমে তার দলীয় সদস্যপদ আইনত বাতিল করা হয়। ২০১৬ সালের নভেম্বরে তাকে সহিংসতা উস্কে দেওয়ার এবং সন্ত্রাসবাদকে সমর্থন করার অভিযোগে এইচডিপির চেয়ারম্যান সেলাহাতিন দেমিরতা’র সাথে কারাগারে বন্দী করা হয়েছিল, যে অভিযোগ তারা উভয়েই অস্বীকার করেছেন। যদিও এইচডিপি এই সিদ্ধান্তকে বাতিল ও অসাংবিধানিক ঘোষণা করেছে, কিন্তু ইয়াক্সেকদাগের দলীয় সদস্যপদ প্রত্যাহারের ফলে চেয়ারভিউমেনশিপ খালি হয়ে যায়। তথ্যসূত্র  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:রাজনীতিতে তুর্কি নারী বিষয়শ্রেণী:জীবিত ব্যক্তি বিষয়শ্রেণী:ইস্তাম্বুল কারিগরি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর তুর্কি নারী রাজনীতিবিদ
সৌদ আল-শাম্মারী (, জন্ম: ৫ জুলাই ১৯৬৬) একজন সৌদি আরবের নারী অধিকার কর্মী। তিনি সৌদি আরবের অভিভাবকত্ব ব্যবস্থার বিরোধিতার জন্য সুপরিচিত, যা পুরুষ অভিভাবকদের কর্তৃত্বের অধীনে নারীর স্বায়ত্তশাসন কায়েম করে। তিনি সৌদি আরবে নারীদের গাড়ি চালানোর নিষেধাজ্ঞা প্রত্যাহারের প্রচারণায় অংশ নিয়েছেন। তিনি সৌদি আরবীয় লিবারেলস নেটওয়ার্কের প্রধানও, যা সামাজিক ও রাজনৈতিক সংস্কারের জন্য শান্তিপূর্ণভাবে সক্রিয় কর্মীদের একটি নেটওয়ার্ক এবং সৌদি লিবারেল নেটওয়ার্কের সহ-প্রতিষ্ঠাতা ব্লগার এবং সাংবাদিক রাইফ বাদাবির সক্রিয়তার সাথে যুক্ত ছিলেন। রাইফের গ্রেফতার হবার পর রাইফের বাবা রাইফের স্ত্রী এনসাফ হায়দারকেও হেফাজতে নেয়ার দাবি করেছিলেন। সেই দারি এড়াতে তিনি রাইফের স্ত্রীকে তাদের তিন সন্তান নিয়ে দেশ ছেড়ে যেতে সাহায্য করেছিলেন।  জেদ্দার ব্যুরো অব ইনভেস্টিগেশন অ্যান্ড প্রসিকিউশনে চার ঘণ্টার জিজ্ঞাসাবাদের পর ২৮ অক্টোবর ২০১৪ সালে আল-শাম্মারিকে আটক করা হয় এবং তার সক্রিয়তা বন্ধ বা "হ্রাস" করার অঙ্গীকারে স্বাক্ষর করার পর ২০১৫ সালের ২ জানুয়ারি তাকে মুক্তি দেওয়া হয়।    আরও দেখুন    রাইফ বাদাউই  মানাল আল শরীফ    তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি নারীবাদী